पाएं अपने शहर की ताज़ा ख़बरें और फ्री ई-पेपरडाउनलोड करें
रांची। रांची यूनिवर्सिटी के वीमेंस कॉलेज में इस सत्र से पेपरलेस एडमिशन होगा। कॉलेज प्रबंधन ने नया सिस्टम डेवलप कर लिया है। अब यूजी और पीजी में एडमिशन के लिए चयनित छात्राओं को कॉलेज के विभिन्न विभागों और बाबूओं के पास चक्कर नहीं लगाना पड़ेगा। छात्राओं को एडमिशन कराने में आसानी होगी। रांची यूनिवर्सिटी में सबसे पहले वीमेंस कॉलेज ने एडमिशन में हाइटेक अपनाया है। अभी तक राजधानी के चुनिंदा कॉलेज में सिर्फ ऑनलाइन फार्म डाउनलोड व जमा किया जाता है। स्नातक कला, विज्ञान और वाणिज्य (2013- 14) से नए सिस्टम से एडमिशन की शुरूआत होगी।
ऐसे होगा एडमिशन
एडमिशन के लिए चयनित छात्राओं की लिस्ट वेबसाइट पर जारी कर दी जाएगी। इसके बाद चयनित छात्राएं कॉलेज के काउंटर पर जाकर एडमिशन फार्म की संख्या बताएंगे। फार्म संख्या कंप्यूटर में पोस्ट करते ही संबंधित छात्रा का पूरा डीटेल स्क्रीन पर होगा। छात्रा द्वारा फार्म में दी गई एकेडमिक जानकारी के अनुसार ऑरिजनल सर्टिफिकेट का वेरिफिकेशन किया जाएगा। इस प्रक्रिया के बाद छात्रा का बैंक में शुल्क राशि जमा करने के लिए कहा जाएगा। शुल्क जमा करने का प्रमाण देते ही छात्रा को आईकार्ड मुहैया करा दिया जाएगा। इसमें छात्रा के डिटेल के अलावा आईडी नंबर दिया जाएगा।
छात्राओं को यह होगा लाभ
-एडमिशन के लिए छात्राओं को अब घंटों कॉलेज में इंतजार नहीं करना पड़ेगा।
-चयनित छात्राओं का एडमिशन फार्म खोजने की आवश्यकता नहीं होगी।
-एक काउंटर पर ही एडमिशन से संबंधित सभी प्रक्रिया पूरी कर ली जाएगी।
-कंप्यूटर में छात्रा के ड्यूज और नो ड्यूज की पूरी जानकारी रहेगी।
-आईकार्ड के आईडी नंबर से लाइब्रेरी समेत अन्य सुविधाओं का लाभ ले सकेंगे।
-किसी तरह की जानकारी के लिए डिमांड रजिस्टर की आवश्यकता नहीं पड़ेगी।
कॉलेज कैंपस है वाइफाइ
वीमेंस कॉलेज का पूरा कैंपस वाईफाई है। परिसर के अंदर के कहीं भी स्टूडेंट्स व टीचर इंटरनेट का उपयोग कर रहे हैं। यहां के टीचर वैश्विक स्तर पर हो रहे शैक्षणिक बदलाव को इंटरनेट की मदद से नजर रखती हैं।
एक ही काउंटर होंगे सभी काम
वीमेंस कॉलेज में एडमिशन और सीएलसी का पूरा कार्य एक ही काउंटर पर होगा। इसके लिए नया सिस्टम डेवलप कर लिया गया है। इससे स्नातक और पीजी के छात्राओं को विभिन्न काउंटर का चक्कर नहीं लगाना होगा। - डॉ. मंजु सिन्हा, प्राचार्य वीमेंस कॉलेज।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn